o stališču, ki se v imenu Evropske unije zastopa na Svetovnem forumu Ekonomske komisije Združenih narodov za Evropo za harmonizacijo pravilnikov o vozilih glede predlogov sprememb pravilnikov ZN št. 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 in 163, kar zadeva predlog novega pravilnika ZN o ježevkah, predlog novega globalnega tehničnega predpisa ZN o trajnosti akumulatorjev v električnih vozilih, predlog sprememb Konsolidirane resolucije R.E.5, predlog za dovoljenje za pripravo spremembe 4 globalnega tehničnega predpisa ZN št. 3 in predlog za dovoljenje za pripravo novega globalnega tehničnega predpisa ZN o emisijah delcev pri zaviranju

OBRAZLOŽITVENI MEMORANDUM

1.PREDMET UREJANJA PREDLOGA

Ta predlog se nanaša na sklep o določitvi stališča, ki naj se v imenu Unije zastopa na Svetovnem forumu Gospodarske komisije Združenih narodov za Evropo za harmonizacijo pravilnikov o vozilih (delovna skupina 29 oz. WP.29) v zvezi s sprejetjem sprememb obstoječih pravilnikov ZN in obstoječih globalnih tehničnih predpisov ZN.

2.OZADJE PREDLOGA

2.1Sporazum iz leta 1958 in sporazum iz leta 1998

Namen Sporazuma Gospodarske komisije Združenih narodov za Evropo (v nadaljnjem besedilu: UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov (v nadaljnjem besedilu: Revidirani sporazum iz leta 1958), in Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih (v nadaljnjem besedilu: Vzporedni sporazum), je razvoj harmoniziranih zahtev, katerih namen je odpraviti tehnične ovire v trgovini z motornimi vozili med pogodbenicami UN/ECE ter pri teh vozilih zagotoviti visoko raven varnosti in varstva okolja. Sporazuma sta za EU začela veljati 24. marca 1998 oziroma 15. februarja 2000. Oba upravlja Svetovni forum UN/ECE za harmonizacijo pravilnikov o vozilih (delovna skupina 29 oz. WP.29).

2.2 Svetovni forum Gospodarske komisije Združenih narodov za Evropo (UN/ECE) za harmonizacijo pravilnikov o vozilih – delovna skupina 29 oz. WP.29

WP.29 zagotavlja enoten okvir za globalno harmonizirane pravilnike o vozilih. WP.29 je stalna delovna skupina v institucionalnem okviru Združenih narodov s posebnim pooblastilom in poslovnikom. Deluje kot globalni forum, ki omogoča odprto razpravo o pravilnikih o motornih vozilih ter razpravo o izvajanju Revidiranega sporazuma iz leta 1958 in Vzporednega sporazuma. Vsaka država članica Združenih narodov in vsaka organizacija za regionalno gospodarsko povezovanje, ki jo ustanovijo države članice Združenih narodov, lahko v celoti sodeluje v dejavnostih WP.29 in lahko postane pogodbenica sporazumov o vozilih, ki jih upravlja WP.29. Evropska unija je pogodbenica teh sporazumov.

WP.29 UN/ECE zaseda trikrat letno, in sicer marca, junija in novembra. Na vsakem zasedanju se zaradi upoštevanja tehničnega napredka lahko sprejmejo novi pravilniki ZN, nove resolucije ZN, novi globalni tehnični predpisi ZN, spremembe obstoječih pravilnikov in resolucij ZN na podlagi Revidiranega sporazuma iz leta 1958 ter spremembe obstoječih globalnih tehničnih predpisov in resolucij ZN na podlagi Vzporednega sporazuma. Pred vsakim zasedanjem WP.29 se o teh spremembah najprej razpravlja na tehnični ravni v namenskih pomožnih organih WP.29.

Nato se glasuje na ravni WP.29 (tj. s kvalificirano večino pogodbenic, ki so prisotne in glasujejo za predloge na podlagi Revidiranega sporazuma iz leta 1958, in z glasovanjem s soglasjem pogodbenic, ki so prisotne in glasujejo za predloge na podlagi Vzporednega sporazuma).

Stališče, ki naj se v imenu Unije zastopa glede novih pravilnikov ZN in globalnih tehničnih predpisov ZN, njihovih sprememb, dopolnil in popravkov ter resolucij, se določi pred vsakim zasedanjem WP.29 s sklepom Sveta na podlagi člena 218(9) PDEU.

2.3 Predvideni akt WP.29

Med 8. in 11. marcem 2022 lahko WP.29 na 186. zasedanju sprejme predloge sprememb pravilnikov ZN št. 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 in 163, predlog novega pravilnika ZN o ježevkah, predlog novega globalnega tehničnega predpisa ZN o trajnosti akumulatorjev v električnih vozilih, predlog sprememb Konsolidirane resolucije R.E.5, predlog za dovoljenje za pripravo spremembe 4 globalnega tehničnega predpisa ZN št. 3 in predlog za dovoljenje za pripravo novega globalnega tehničnega predpisa ZN o emisijah delcev pri zaviranju.

3. STALIŠČE, KI SE ZASTOPA V IMENU UNIJE

Sistem WP.29 krepi mednarodno harmonizacijo standardov za vozila. Pri tem cilju ima ključno vlogo sporazum iz leta 1958, saj se proizvajalci EU lahko držijo skupnega sklopa homologacijskih pravilnikov, vedoč, da bo njihov izdelek v državah pogodbenicah veljal za skladnega z nacionalno zakonodajo. Ta shema je na primer omogočila, da se je z Uredbo (ES) št. 661/2009 o splošni varnosti motornih vozil razveljavilo več kot 50 direktiv EU in jih nadomestilo z ustreznimi pravilniki, pripravljenimi na podlagi sporazuma iz leta 1958.

Podoben pristop uporablja Uredba (EU) 2018/858 Evropskega parlamenta in Sveta, ki določa upravne določbe in tehnične zahteve za homologacijo in dajanje na trg vseh novih vozil, sistemov, sestavnih delov in samostojnih tehničnih enot. S to uredbo so bili v sistem EU-homologacije vključeni pravilniki, sprejeti na podlagi Revidiranega sporazuma iz leta 1958 (v nadaljnjem besedilu: pravilniki ZN), in sicer kot zahteve za homologacijo ali kot alternativa zakonodaji Unije.

Ko WP.29 sprejme predloge sprememb pravilnikov ZN ali nove pravilnike ZN in ko izvršni sekretar UN/ECE o teh aktih uradno obvesti pogodbenice, lahko akti po šestih mesecih končno začnejo veljati in se lahko prenesejo v veljavna nacionalna pravila vsake pogodbenice, če jim ne nasprotujejo pogodbenice, ki predstavljajo manjšino, ki lahko to prepreči. V EU je prenos končan po objavi teh aktov v Uradnem listu Evropske unije.

Zato je treba opredeliti stališče Unije glede naslednjih aktov:

–predlogov sprememb pravilnikov ZN št. 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 in 163, ki zadevajo posodobitev določb o mednarodni homologaciji celotnih vozil, hrupu iz trikolesnih vozil, elektromagnetni združljivosti, zavornih sistemih težkih vozil, merilnikih hitrosti in števcu prevožene poti, napravah za posredno gledanje, hrupu vozil kategorij M in N, vgradnji svetlobnih in svetlobno-signalnih naprav za vozila kategorije L3, mehanskih sistemih za spenjanje, emisijah hrupa iz mopedov, zaviranju (vozila kategorije L), krmilnem sistemu, nadomestnih delih zavor, vozilih kategorij M2 in M3, obnovljenih pnevmatikah za osebne avtomobile, gospodarskih vozilih in njihovih priklopnikih, sistemih za preprečevanje nedovoljene uporabe in alarmnih sistemih, kotalnem uporu pnevmatik, kotalnem hrupu in oprijemu na mokrih površinah, označevanju naprav za upravljanje, kontrolnih svetilkah in kazalnikih, sprednjem vidnem polju voznika, sistemu za nadzor tlaka v pnevmatikah, nameščanju pnevmatik, svetlobno-signalnih napravah, napravah za osvetlitev cestišča, naprednem sistemu za zaviranje v sili, globalno usklajenem preskusnem postopku za lahka vozila , zapisovalniku podatkov o dogodku, napravah za zaščito pred nedovoljeno uporabo, napravah za imobilizacijo vozila, alarmnem sistemu vozila;